পদ্মা সেতুর স্বপ্ন নিয়ে বলেন, ২০০৯-২০১৩ মেয়াদে পদ্মা সেতু নির্মাণ ছিল আওয়ামী লীগ সরকারের অঙ্গীকার। পদ্মার দক্ষিণ পাড়ে আমার বাড়ি। দক্ষিণাঞ্চলের মানুষের স্বপ্নÑ পদ্মা সেতু। সেই স্বপ্নের পদ্মা সেতু বাস্তবায়নের দায়িত্ব পেয়ে যোগাযোগমন্ত্রী হিসেবে আমি চেয়েছি- স্বচ্ছতা, সততা ও দ্রুততার সাথে পদ্মা সেতুর কার্যক্রমকে বাধাহীনভাবে এগিয়ে নিতে। প্রতিমুহূর্ত, প্রতিক্ষণকে আমি কাজে লাগানোর চেষ্টা করেছি। ২৪ ঘণ্টার মধ্যে ১৮ ঘণ্টা কাজ করেছি। সততা, স্বচ্ছতা ও দ্রুততার সাথে কাজ সম্পাদনে সক্ষম হয়েছি। দ্রুততম সময়ে সরকারের অন্যান্য মন্ত্রণালয়ের সাথে সমন্বয়পূর্বক দাতা সংস্থাদের সাথে ঋণচুক্তি স্বাক্ষরের ব্যবস্থা করেছি। দায়িত্ব পালনকালীন ভূমি অধিগ্রহণ ও পুনর্বাসন কাজ শেষ করে এসেছি। প্রাক-যোগ্য দরদাতা নির্বাচন প্রক্রিয়া শেষ করেছি এবং ২০১৩ খ্রিস্টাব্দের ডিসেম্বরের মধ্যে সেতুর কাজ শেষ করতে হবে- এ লক্ষ্য নিয়ে দ্র“ততার সাথে এগিয়েছি। শুধু পদ্মা সেতু নির্মাণ কার্যক্রম নয়, যোগাযোগ মন্ত্রণালয়ের দায়িত্ব পালনকালীন প্রায় তিন বছরে যোগাযোগ খাতে (সড়ক বিভাগ, সেতু বিভাগ, রেলপথ বিভাগ (বর্তমানে রেলপথ মন্ত্রণালয়), বিআরটিএ, বিআরটিসি ও ডিটিসিবি) যে উন্নয়ন কার্যক্রম হাতে নেয়া হয়েছে, যে উন্নয়ন কার্যক্রম বাস্তবায়ন করা হয়েছে, তা বিগত সময়ের তুলনায় অনেক বেশি। আমি যখন দায়িত্ব নেই, তখন বঙ্গবন্ধু সেতুর টোল আদায় ছাড়া সেতু বিভাগের কোনো কাজ ছিল না। আমি দায়িত্ব্ এসে সেতু বিভাগের কার্যক্রমে গতি আনি। কার্যক্রম ত্বরান্বিত করি। মাওয়া-জাজিরা পয়েন্টে পদ্মা সেতু নির্মাণ, ঢাকা এলিভেটেড এক্সপ্রেসওয়ে নির্মাণ, পাটুরিয়া-গোয়ালন্দ পয়েন্টে দ্বিতীয় পদ্মা সেতু নির্মাণসহ ১১টি প্রকল্প গ্রহণ ও বাস্তবায়ন শুরু করি। সেতু বিভাগকে একটি কর্মমুখর বিভাগে উন্নীত করি। বঙ্গবন্ধু সেতু নির্মাণে প্রস্তুতিমূলক কাজ করতে যেখানে ১০ বছর লেগেছে, সেখানে পদ্মা সেতুর ক্ষেত্রে ২ বছর লেগেছে। সড়ক বিভাগের অধীনে ১৬০টি প্রকল্পের অনুমোদন দেওয়া হয় যার মধ্যে ৪৪টি অগ্রাধিকার প্রকল্প। এর অনেক প্রকল্প বাস্তবায়িত হয়েছে। অনুরূপভাবে রেলওয়ের উন্নয়নে ৪৪টি প্রকল্প অনুমোদন দেওয়া হয়েছে। এর অনেকগুলোর কাজ বাস্তবায়নধীন। এসব উন্নয়ন কার্যক্রমের ফিরিস্তি আমি দেব না। জোর দিয়ে বলতে পারি, যোগাযোগ মন্ত্রণালয়ে আমি যেসব প্রকল্প গ্রহণ করেছি, বাস্তবাবায়ন করেছি- তা হবে ভবিষ্যতে বাংলাদেশের জন্য একটি মাইল ফলক এবং একটি ঐতিহাসিক দলিল।